OpenLLM-France/wikimedia huggingface dataset:
# Diagrama de Voronoi

Els diagrames de Voronoi, que duen el nom del matemàtic Georgy Voronoi, són una construcció geomètrica que permet fer una partició del pla euclidià. Aquests objectes també van ser estudiats pel meteoròleg nord-americà Alfred H. Thiessen del qual prenen el nom alternatiu de polígons de Thiessen i pel matemàtic Gustav Lejeune Dirichlet del qual prenen el nom de tessel·lació de Dirichlet.
Els diagrames de Voronoi són un dels mètodes d'interpolació més simples, basats en la distància euclidiana, sent especialment apropiada quan les dades són qualitatives. Es creen en unir els punts entre si, traçant les mediatrius dels segments d'unió. Les interseccions d'aquestes mediatrius determinen una sèrie de polígons en un espai bidimensional al voltant d'un conjunt de punts de control, de manera que el perímetre dels polígons generats sigui equidistant dels llocs veïns i designant la seva àrea d'influència.

## Referències

* ↑ Şen, Zekâi. Spatial Modeling Principles in Earth Sciences (en anglès). Springer, 2009, p. 52. ISBN 1402096720.

## Vegeu també

* Triangulació de Delaunay
# Edifici al carrer Anselm Clavé, 29 (Valls)

L'Edifici al carrer Anselm Clavé, 29 és una casa noucentista de Valls (Alt Camp) inclosa a l'Inventari del Patrimoni Arquitectònic de Catalunya.

## Descripció

Edifici de quatre plantes i dues obertures per planta. Als baixos hi ha uns muntants de fusta envernissada que determinen un arc de mig put en les corresponents llindes.
A l'entresòl hi ha uns balcons de molt poca volada, una barana de ferro i les portes tenen "llibret". A tot el conjunt de baixos i entresòl l'envolta uns muntants i arc de mig punt de pedra, que a l'alçada del capitell hi ha una cornisa petita.
Les plantes segona i tercera tenen un acabament d'obra vista. Les dues portes balconeres del segon pis tenen un balcó corregut. En canvi, les de la tercera planta són individuals. Aquestes quatre obertures tenen muntants i llinda d'arc de mig punt pràcticament iguals.
La façana està rematada per un mur que té tres pilastres que determinen quinze balustrades en els dos trams existents.

## Referències

* 1 2 3 4 «Edifici al carrer Anselm Clavé, 29». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 13 novembre 2017].
# Barcones

Barcones és un municipi espanyol ubicat a la província de Sòria, dins la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 | 2006 |
| 62 | 55 | 43 | 42 | 35 |
# Cavall banyegat

Cavall banyegat és un dibuix de realitzat per Pablo Picasso el 1917 amb un llapis grafit sobre tela amb imprimació ocre i que actualment forma part de la col·lecció permanent del Museu Picasso de Barcelona. Es mostra a la Sala 10 de la col·lecció permanent del museu. L'obra va ingressar al museu el 1970 amb el codi de registre MPB 110.012, gràcies a una donació de l'artista.

## Descripció

Des de la infantesa i al llarg de tota la seva vida, Picasso és un gran aficionat a les curses de braus. No és d'estranyar, doncs, que el tema de la corrida aparegui abundantment a la seva obra.
El cavall és qui centra aquí l'atenció de l'artista. Un cavall esventrat, agonitzant, vessant un doll de sang. Sol davant la mort, l'animal es va desplomant fins a caure de genolls, tot alçant el cap mirant amunt amb l'ull fix, expressant un sofriment que impacta l'espectador.
Amb un traç ferm i vigorós fet al carbonet damunt un llenç sèpia, Picasso modela la figura de l'animal amb una qualitat formal exquisida i amb un marcat expressionisme.
Es pot veure aquí ja la figura que 20 anys després reapareixeria amb tanta força: Cavall banyegat és un clar precedent del Guernica, en els primers dibuixos del qual, el cavall també apareixia desplomat.
L'obra forma part de la donació de l'artista el 1970 a la ciutat.
A la seva arribada al Servei de Restauració dels Museus d'Art, va ser sotmesa a un procés de neteja del quadre i desinfecció de fongs. Variacions tèrmiques, humitat relativa de l'aire, gasos, àcids i pols havien provocat múltiples taques de diferents mides en el revers del llenç que traspassaren a l'anvers a les capes de preparació. Un acurat procés de restauració així com un rigorós control preventiu permanent quant a les condicions de climatologia i d'il·luminació han possibilitat la recuperació de l'obra i la seva exposició al públic, tot alternant períodes de descans.

## Referències

* ↑ «Fitxa de l'obra al web del museu». Museu Picasso, 2007. [Consulta: 12 juliol 2011].

## Bibliografia

* Rafart i Planas, Claustre. Guia del Museu Picasso. Barcelona: Ajuntament de Barcelona, 1998, p.21. DL B.2.887-1998. ISBN 84-7609-869-3.
# Artesonraju

L'Artesonraju és una muntanya de la Cordillera Blanca, una secció dels Andes peruans. Es troba a la regió d'Ancash, prop de la vila de Caraz. El seu cim s'eleva fins als 6.025 metres o 5.999 metres segons el mapa IGN-Perú. És un dels molts cims destacats situats dins dels límits del Parc Nacional del Huascarán del Perú.
Té forma piramidal i està completament coberta de gel i neu durant l'hivern. Es diu que l'Artesonraju és la muntanya que apareix al logotip de l'estudi Paramount Pictures de Hollywood.

## Ascensions

La primera ascensió a l'Artesonraju va tenir lloc el 19 d'agost de 1932 per Erwin Hein i Erwin Schneider, membres d'una expedició organitzada pel Club Alpí Germano-Austríac (DuOeAV), per l'aresta nord.

## Referències

* 1 2 Alpenvereinskarte 0/3a. Cordillera Blanca Nord (Peru). 1:100 000. Oesterreichischer Alpenverein, 2005. ISBN 3-928777-57-2.
* 1 2 Peru 1:100 000, Corongo (18-h). IGN (Instituto Geográfico Nacional - Perú).
* 1 2 «Nevado Artesonraju» (en castellà). mincetur. Arxivat de l'original el 15 agost 2016. [Consulta: 6 maig 2014].
* ↑ «Artesonraju». Arxivat de l'original el 2016-03-03. [Consulta: 5 juliol 2016].
* ↑ (anglès) «The Stories Behind Hollywood Studio Logos». [Consulta: 3 gener 2014].
* ↑ Artesonraju : Climbing, Hiking & Mountaineering, SummitPost
* ↑ Lefebvre, Thierry «El invento occidental de la alta montaña andina» (en francès). Mappemonde. Institut français d'études andines, 19, 2005, pàg. 16. ISSN: 1769-7298 [Consulta: 18 gener 2017].
* ↑ Gómez Bohórquez, Antonio.. Cordillera Blanca : escaladas parte norte. Murcia: Andesinfo, 2003, p. 272. ISBN 84-607-7937-8.
# Àskino

Àskino (en rus: Аскино) és un poble de Baixkíria, a Rússia, que en el cens del 2010 tenia 2 habitants. Pertany al districte d'Arkhànguelskoie.

## Referències

* ↑ Единый электронный справочник муниципальных районов Республики Башкортостан — приложение в формате Excel Arxivat 2016-03-04 a Wayback Machine..
# Aduana Stars FC

El Aduana Stars Football Club és un club de futbol de la ciutat de Dormaa Ahenkro, Ghana.

## Palmarès

* Lliga ghanesa de futbol:
** 2010, 2017

## Referències

* ↑ Aduana Stars qualify for Premier League
* ↑ «Ghana - List of Champions». rsssf.com.
* ↑ «Aduana are champions». Daily Graphic. [Consulta: 22 octubre 2017].
# Districte d'Uster

El Districte d'Uster és un dels 11 districtes del cantó de Zúric (Suïssa). Té una població de 113371 (cens de 2007) i una superfície de 112.35 km². Està compost per 10 municipis i el cap del districte és Uster.

## Municipis

| Codi postal i Municipi | Habitants (Dez. 2007) | Superfície en km² | Número SFOS |
| 8600 Dübendorf | 23176 | 13.61 | 0191 |
| 8132 Egg | 7923 | 14.48 | 0192 |
| 8117 Fällanden | 7177 | 6.41 | 0193 |
| 8606 Greifensee | 4816 | 2.30 | 0194 |
| 8124 Maur | 9080 | 14.83 | 0195 |
| 8617 Mönchaltorf | 3299 | 7.62 | 0196 |
| 8603 Schwerzenbach | 4426 | 2.64 | 0197 |
| 8610 Uster | 30614 | 28.56 | 0198 |
| 8604 Volketswil | 15804 | 14.00 | 0199 |
| 8306 Wangen-Brüttisellen | 7056 | 7.90 | 0200 |
| Total (10) | 113'371 | 112.35 | 0109 |

## Vegeu també

* Districtes del Cantó de Zuric
# Ebba

Santa Ebba [Æbbe de Coldingham, Ebbe, Aebbe, Abb], també coneguda com a "Ebba la més Jove" (morta el 2 d'abril del 870), va ser una abadessa del convent de Coldingham al sud-est d'Escòcia.
Com moltes de les seves companyes santes a l'Anglaterra anglosaxona, poc es coneix de la seva vida. Presidí l'abadia benedictina de Coldingham.
Ebba és coneguda perquè es va automutilar per evitar ser violada pels invasors vikings: segons una crònica del segle novè, va agafar una navalla i es va tallar el nas davant de les monges, que van seguir el seu exemple. D'aquesta manera, el seu aspecte va repugnar els invasors i les dones es van salvar de ser violades, però no de la mort, ja que els danesos aviat van retornar i van calar foc al convent, i mataren Ebba i la seva comunitat sencera.

## Referències

* ↑ Farmer, David. The Oxford Dictionary of Saints (en angles). Nova York: Oxford University Press, 2011, p. 133. ISBN 978-0-19-959660-7.
* ↑ Pulsiano, Phillip «Blessed Bodies: The Vitae of Anglo-Saxon Female Saints». Parergon, 1999.
* ↑ Barret, OSB, Michael. “Saint Ebba, Virgin and Abbess, and her Companions, Martyrs, A.D. 870”. The Calendar of Scottish Saints, 1919
* ↑ Bartlett, Anne Clarck. Male Authors, Female Readers: Representation and Subjectivity in Middle English Devotional Literature (en angles). Cornell UP, 1995, p. 39. ISBN 9780801430381.
* ↑ Horner, Shari «Spiritual Truth and Sexual Violence: The Old English Juliana, Anglo-Saxon Nuns, and the Discourse of Female Monastic Enclosure». Signs, 1994.
# Castellar

«El Castellar o Castellar» té aquests significats:
* Castellar (Aguilar de Segarra), entitat de població d'Aguilar de Segarra
* Castellar d'Índies, veïnat de Sant Cebrià de Vallalta
* Castellar de la Muntanya, veïnat de la Vall de Bianya
* Castellar de la Ribera, municipi del Solsonès
* Castellar de la Selva, veïnat de Quart
* Castellar de n'Hug, municipi del Berguedà
* Castellar de Tost, veïnat de Ribera d'Urgellet
* Castellar del Riu, municipi del Berguedà
* Castellar del Vallès, municipi del Vallès
* Cabana del Castellar, cabana d'Ordino a Andorra
* El Castellar (Granera), muntanya del municipi de Granera a la comarca del Vallès Oriental
* Puig Castellar, diversos topònims
* Turó d'en Castellar, muntanya del municipi de Porqueres a la comarca del Pla de l'Estany
* Turó del Castellar, muntanya del municipi de Mura a la comarca del Bages
* El Castellar-l'Oliveral, pedania de la ciutat de València al sud d'aquesta.
* Club Bàsquet Castellar, club de bàsquet de la ciutat de Castellar del Vallès
* Castellar (Provença), municipi de la Provença
* Castellar (Cuneo), exònim de Castelar, municipi de les Valls Occitanes
* Castellar (Jaén), municipi d'Andalusia
* Castellar de la Frontera, municipi d'Andalusia
* Castellar de la Muela, municipi de Castella
* Castellar de Santiago, municipi de Castella
* El Castellar (Terol), municipi d'Aragó
# Arthroleptis bivittatus

Arthroleptis bivittatus és una espècie de granota que viu a Guinea.

## Referències

* Rödel, M.-O. & Perret, J.-L. 2004. Arthroleptis bivittatus Arxivat 2007-09-30 a Wayback Machine.. Llista Vermella d'Espècies Amenaçades de la UICN 2006. Consulta: 18 de gener de 2008.
# Aduge

L'aduge és una llengua que es parla al sud-est de Nigèria, a la LGA d'Oyi, a l'estat d'Anambra.
L'aduge pertany a la subfamília lingüística de les llengües edoid del nord-oest, que són llengües de la família de les llengües Benué-Congo. En aquesta subfamília lingüística hi ha els grups lingüístics de les llengúes osse i el de les llengües edoid del nord-oest meridionals.

## Ús

L'aduge és una llengua que gaudeix d'un ús vigorós (6a); tot i que no està estandarditzada, és parlada per persones de totes les edats i generacions. Té una gramàtica. Segons l'ethnologue, el 1992 hi havia 1.900 eduge-parlants.

## Població i religió

El 25% dels aduges són cristians; d'aquests, el 80% són protestants i el 20% pertanyen a esglésies cristianes independents. El 75% dels aduges restants creuen en religions tradicionals africanes.

## Referències

* 1 2 aduge al joshuaproject
* 1 2 aduge a l'ethnologue
* ↑ llengües edoid a l'ethnologue
# Duc Huan de Qi

Duc Huan de Qi (齊桓公, Qí Huán Gōng, mort el 643 aEC) va ser un governant de l'Estat de Qi durant el període de Primaveres i Tardors de la història xinesa. El seu nom ancestral és Jiang (姜), el seu nom de clan és Lü (吕） i Qi (齊)， el seu nom atorgat és Xiǎobái (小白) i era el germà del Duc Xiang. El seu clan era Lǚ.
Quan el Duc Xiang i el Duc Wuzhi de Qi, que prengué el tron després que el Duc Xiang, foren els dos assassinats, el seu germà major Jiu, que era en Lu llavors, se suposava que era l'hereu i ja s'havia guanyat el suport del Duc Zhuang de Lu, Guan Zhong (管仲) que havia estat inicialment el mestre de Jiu, va disparar a Xiaobai una fletxa de tornada a Qi des de Ju, però aquesta no va ferir a Xiaobai en absolut; tot i que aquest va simular morir immediatament d'una ferida i se les va arreglar per tornar a Qi abans que Jiu i prendre el tron després que els ministres foren convençuts per Bao Shuya. Açò va enfurir al Duc Zhuang de Lu i ell va començar a lluitar contra Qi per Jiu a Qianshi (乾时), però va ser finalment derrotat per les tropes de Qi i fins i tot una part del seu propi territori a Wenyang (汶阳) va ser pres. Veient que el Duc Huan es mantenia estable en el seu tron, el Duc Zhuang de Lu va assassinar Jiu finalment per tal de fer les paus. El Duc Huan va ser el Marquès de Qi del 685 aEC fins a la seva mort; durant aquest període l'Estat de Qi va arribar al seu zenit, i el mateix Duc va ser triat per ser un dels Cinc Hegemònics.

## Referències

* ↑ Pirazzoli-t'Serstevens, Michèle.. Les dynasties Qin et Han : histoire générale de la Chine (221 av. J.-C.-220 apr. J.-C.). París: Les Belles lettres, 2017, ©2017. ISBN 978-2-251-44638-7.
Duc Huan de QiCasa de Jiang Mort: 643 aEC :
| Precedit per: Wuzhi | Duc de Qi 685 aEC – 643 aEC | Succeït per: Wukui |
# Ebba Hermansson

Ebba Hermansson (parròquia d'Älvsborg, 14 de maig de 1996) és una política sueca dels demòcrates suecs. Des de setembre de 2018 és membre del Riksdag. Actualment ocupa el lloc número 331 al Riksdag per a la circumscripció de Skåne Western. També és la més jove del Parlament des que va prendre possessió del càrrec.
Va començar la seva carrera política en la Joventut Democràtica de Suècia després de les eleccions generals de 2014. Va ser triada com a portaveu d'igualtat de gènere dels demòcrates suecs l'agost de 2018.

## Referències

* ↑ Ebba Hermansson elected Member of the Riksdag Arxivat 2018-09-19 a Wayback Machine. 19 setembre 2018
* ↑ Ebba Hermansson youngest Member of the current Riksdag (en suec) 19 setembre 2018
* ↑ «16 agost 2018» (en suec). sverigesradio.se. Sveriges Radio. Arxivat de l'original el 22 novembre 2020. [Consulta: 22 novembre 2020].
# Barcău

El Barcău o Bereteu (Berettyó en hongarès) és un riu que té el seu origen al comtat de Sălaj (Romania). Es tracta d'uns 167 quilometres (104 mi) llarg amb una àrea de divisòria d'aigües 5,812 km$^2$ (2,244 sq mi) $^{:22}$ Després de creuar el comtat de Bihor a Romania i el comtat de Hajdú-Bihar i Békés a Hongria, desemboca al Sebes-Körös (en romanès: Crișul Repede) prop de Szeghalom. La seva longitud a Romania és de 134 km (83 mi).
L'abast superior del Barcău, aigües amunt de la cruïlla amb el Răchita, s'anomena localment Ștei, Berchesei o Bărcașu. L'abast entre les cruïlles amb la Răchita i la Toplița es coneix localment com la Tusa. El nom de Barcău només s'utilitza després de la seva confluència amb el Toplița.

## Ciutats i pobles

Les ciutats i pobles següents es troben al llarg del riu Barcău, de la font a la desembocadur són, a Romania, Valcău de Jos, Boghiș, Nușfalău, Ip, Suplacu de Barcău, Balc, Abram, Marghita, Abrămuț, Chișlaz, Sălard, Tămășeu, i a Hongria, Kismarja, Pocsaj, Gáborján, Berettyóújfalu, Szeghalom.

## Afluents

Els rius següents són afluents del riu Barcău (de la font a la desembocadura):
* Esquerra: Valea Răchitelor, Toplița, Iaz, Valea Mare, Groapa, Cerăsei, Marca, Borumlaca, Săldăbagiu, Bistra, Valea Albă, Tria, Valea Fânețelor, Almaș, Valea Vițeilor, Fâneața Mare, Crișul Mic.
* Dreta: Comăneasa, Ip, Camăr, Curătura, Dijir, Inot, Cheț, Valea Lacului, Făncica, Sânnicolau, Roșiori, Ier.

## Referències

* ↑ Analysis of the Tisza River Basin 2007, IPCDR
* ↑ Ioan Abrudan, Aurel Medve – Ghidul ariilor naturale protejate din județul Sălaj – Editura Școala Noastră, Zalău, 2008 «Archived copy». Arxivat de l'original el 2013-09-07. [Consulta: 4 juliol 2013].
* ↑ Izvoarele Barcăului – Munții Șes Arxivat August 18, 2013, a Wayback Machine.
# Birmingham City Women Football Club

El Birmingham City FC femení és la secció femenina del Birmingham City FC, un club anglés de futbol.
El Birmingham City va arribar a les semifinals de la copa anglesa al 1974 i 1988, i després de la creación de la lliga anglesa (1991) va arribar a la primera divisió al 2002. Entre 2011 o 2014 van aconseguir els seus millors resultats fins ara, amb una Copa, dos subcampionats de Lliga i unes semifinals a la Lliga de Campions.

## Plantilla 2016

| Porteres | Defenses | Centrecampistes | Davanteres |
| Sophie Baggaley Ann-Katrin Berger 0 0 0 0 0 0 | Ashley Brown Marisa Ewers Kerris Harrop Aoife Mannon Meagan Sargeant Corinna Schröder Emily Westwood 0 | Jessica Carter Keeley Davies Coral Haines Chloe Peplow Connie Scofield Andrine Hegerberg Abbey Stringer Alex Windell | Freda Ayisi Ellie Brazil Melissa Lawley Isabell Linden Kirsty Linnett Charlie Wellings 0 0 |

## Històric
### Palmarès

* 1 Copa d'Anglaterra
** 11/12
* 2 subcampionats de Lliga (2011 - 2012)

### Trajectòria

Lliga de Campions de la UEFA :
| Edició | Fase previa ¹ | Setzens de final | Vuitens de final | Quarts de final | Semifinals | Final |
| 12/13 | | ASD Verona |
| 13/14 | | PK-35 Vantaa | Zorky Krasnogorsk | Arsenal FC | Tyresö FF |
* ¹ Fase de grups. Equip classificat pillor possicionat en cas d'eliminació o equip eliminat millor possicionat en cas de classificació.
Lliga anglesa :
| | 00/01 | 01/02 | 02/03 | 03/04 | 04/05 | 05/06 | 06/07 | 07/08 | 08/09 | 09/10 | 2011 | 2012 | 2013 | 2014 | 2015 | 2016 | 2017 | 2018 | 2019 | 2020 |
| Primera divisió | | | 5 | 7 | 4 | 6 | 7 | 9 | 5 | 10 | 2 | 2 | 4 | 3 | 6 | 5 |
| Segona Divisió | 6 | 1 |

## Referències

* ↑ Independent
* ↑ UEFA
# Castellar Guidobono

Castellar Guidobono és un municipi situat al territori de la província d'Alessandria, a la regió del Piemont (Itàlia).
Limita amb els municipis de Casalnoceto, Viguzzolo i Volpeglino.
# Anton von Werner

Anton von Werner (Frankfurt, 9 de maig de 1843 - Berlín, 4 de gener de 1915), fou un pintor històric alemany.

## Biografia

Anton von Werner va començar la seva carrera el 1857 com a aprenent, abans de començar els seus estudis a la Universitat d'Art de Berlín. El 1862 es va canviar a l'Acadèmia d'Art de Karlsruhe per continuar la seva formació.
Amb 27 anys va prendre part en una missió oficial com a pintor en la guerra francoprussiana de 1870/71. A la seva tornada de la guerra es va establir a Berlín, on va viure al número 31 de la Lützowstraße com a pintor autònom. En aquest mateix any es va casar amb Malwine Shroedter, una filla del seu professor, el pintor Adolph Schroedter. Va continuar treballant als esbossos que havia pres en la guerra durant els anys posteriors. El 1894 va aparèixer el seu quadre Im Etappenquartier vor Paris, que mostra ulans alemanys al castell requisat de Brunoy. L'escena, acollidora i sentimental, obeeix al debat sobre la cultura alemanya i la civilització francesa.
Von Werner es va mudar el 1874 a la Vila VI del 113 de Postdamer Straße (avui en dia té el número 81 A), cosa que mostra que portava un alt estil de vida per aquell temps. El punt culminant de la seva carrera va ser segurament el seu nomenament el 1875 com a director de la Reial Escola d'Art. El mateix any s'anuncia l'obertura d'un estudi a Karlsbad 21. L'alta consideració que tenia von Werner en els cercles artístics del Berlín de l'època queda de manifest amb la seva elecció com a comissari general de la secció alemanya de l'Exposició Universal de París de 1878 i com a president de l'associació de pintors berlinesos el 1895 i 1899/1901. Tenia una gran amistat amb Adolph von Menzel.
La tomba de von Werner es troba en l'Alter Zwölf-Apostel-Kirchhof de Berlin-Schöneberg.

## Bibliografia

* Alexandra Baldus: Das Sedanpanorama von Anton von Werner. Ein wilhelminisches Schlachtenpanorama im Kontext der Historienmalerei. Dissertació, Universität Bonn 2001.
* Dominik Bartmann (Hrsg.): Anton von Werner. Geschichte in Bildern. Hirmer, Múnich 1993, ISBN 3-7774-6140-7 (Ausstellungskatalog).
* Dominik Bartmann: Anton von Werner. Zwischen Kunst und Kunstpolitik im Deutschen Kaiserreich. Berlín 1985, ISBN 3-87157-108-3.
* Thomas W. Gaehtgens: Anton von Werner, die Proklamierung des Deutschen Kaiserreichs; ein Historienbild im Wandel preußischer Politik. Fischer, Frankfurt/M. 1990, ISBN 3-596-10325-8.
# Xarxa territorial de Museus de les Terres de Lleida i Aran

La Xarxa territorial de Museus de Lleida i Aran és una xarxa de museus de Catalunya que forma part del sistema de xarxes territorials de la Generalitat de Catalunya, que es despleguen en el conjunt del territori per tal de garantir la preservació i la difusió del patrimoni moble de Catalunya de manera concertada entre les diverses institucions que el gestionen, així com resoldre els desequilibris territorials i de dis­tribució.

## Història

Va néixer oficialment el maig de 2016 amb un pressupost de 120.000 euros pel primer any. L'encarregat de gestionar la xarxa és el Servei d'Atenció als Museus (SAM), que està ubicat al Museu de Lleida: Diocesà i Comarcal. El Programa d'Actuacions dle primer any és resultat d'una obligació establerta en el Conveni Marc de la xarxa, signat el 7 de maig de 2015 per la Generalitat de Catalunya, la Diputació de Lleida, i els museus registrats de les Terres de Lleida i Aran que s'hi van adherir. A Catalunya més del 50% de museus tenen estructures mitjanes o petites (menys de sis persones de plantilla i un pressupost menor de 400.000 euros).

## Membres

La Xarxa està formada per 10 museus registrats. Els seus objectius estratègics són incrementar i diversificar els públics per una millora del retorn social i de la seva visibilitat al servei de la ciutadania; contribuir en la millora de l'eficiència en l'organització i gestió per adaptar-se a les necessitats i reptes actuals; impulsar la recerca aplicada per tal d'augmentar la qualitat de les activitats; ajudar a mantenir les funcions de conservació, restauració i documentació per tal de garantir una òptima custòdia del patrimoni dels museus i, finalment, estimular el coneixement, la promoció i la dinamització del territori a partir del patrimoni material i immaterial representatiu de l'entorn.
Els museus que formen part de la Xarxa són:
* Ecomuseu de les Valls d'Àneu (Esterri d'Àneu)
* Museu Comarcal de Cervera (Cervera)
* Museu Comarcal de l'Urgell (Tàrrega)
* Museu d'Isona i la Conca Dellà (Isona i la Conca Dellà)
* Museu d'Art Jaume Morera (Lleida)
* Museu de la Noguera (Balaguer)
* Museu de Lleida: Diocesà i Comarcal (Lleida)
* Musèu dera Val d'Aran (Vielha e Mijaran)
* Museu Diocesà d'Urgell (la Seu d'Urgell)
* Museu Diocesà i Comarcal de Solsona (Solsona)

## Referències

* 1 2 3 «Es constitueix la Xarxa territorial de Museus de les Terres de Lleida i Aran». Generalitat de Catalunya. Arxivat de l'original el 2017-11-09. [Consulta: 6 maig 2016].
* ↑ «Programa d'actuacions 2016-2019». Generalitat de Catalunya. [Consulta: 6 maig 2016].